Diit 120
Pal kɛ kui̱ malä
(Dit mi la kiɛtkɛ ɛ nɛy tin la wä pal luaak Kuɔth kä Jɛ-ru-tha-lɛm mi wäkɛ ti̱em la̱t thi̱n)
1
Rɛy cucädä ɣän cua̱ Kuoth Nhial
cɔl kɛ ɣöö bɛ ɣä luäk,
kä jɛn cuɛ ɣä loc,
2
cua̱ wee i̱,
“Kän ɣä lö Kuoth Nhial
kä ji̱ ka̱a̱cni kɛnɛ ji̱ mɛɛtdä.”
3
Yɛn ji̱ ka̱a̱cni kuɛla ŋu mi
bi Kuoth ɛ ka̱m yɛ?
Kä ɛ tɔ̱ɔ̱ŋ mi ce̱tkɛ ŋu mi bi Kuoth
ɛ lät kä ji̱ mɛɛtdä?
4
Bɛ yɛ duäc nɛy kɛ bääri gua̱n
köör ti muɔth muɔɔth,
kɛnɛ mac miim mi leth leth!
5
Riɛk akɛ ɣä kɛ ɣöö ciëŋä
muun Mɛ-cɛk,
ɛ ciëŋä rɛy ji̱ Ke-dhar.
6
Ɣän cä cieŋ kɛ gua̱a̱th mi bäär
kɛɛl kɛ nɛy ti lökɛ mal.
7
Kä ɛ ɣän gua̱n malä,
mi cä ruac kɛ kui̱ malä,
la latkɛ ni ko̱r.
